ज्यादातर लोगों में ये विदड्राल प्रभाव हल्के होते है लेकिन कुछ लोगों में ये बहुत गंभीर हो सकते है। पेरोक्सिटीन और वेनलाफेक्सिन नामक दवाओं से ऐसा होने की सम्भावना ज्यादा होती है। इसलिए सामान्यतः एण्टीडिप्रसेन्ट दवाओं को इनकी मात्रा को धीरे-धीरे कम करना बेहतर रहता है। कुछ लोग ऐसा बताते है कि कई महीनों तक एण्टीडिप्रसेन्ट लेने के बाद जब वो इसे बन्द करते है तो उनको विभिन्न समस्यायें आती है। जिस कारण उनको लगता है कि उनको दवाईयों की लत पड़ गयी है। हालांकि ज्यादातर डाक्टरों का कहना है कि ऐसा पूर्ववर्ती समस्या/बीमारी के लौट आने के कारण होता है। ब्रिटेन में दवाईयों की सुरक्षा समिति ने 2004 में साक्ष्यो की समीक्षा का यह निष्कर्ष निकाला कि इस बात के कोई स्पष्ट प्रमाण नहीं है कि एस0एस0आर0आई0 व अन्य एण्टीडिप्रसेन्ट अन्तर्राष्ट्रिय मापदण्डों के अनुसार नशे की आदत डालती है।